Kion vi opinias pri decido draste malpliigi la laborfortojn en la Centra Oficejo?
#000008
– De sufiĉe longa tempo, la administra laboro en la CO ne sufiĉe adaptiĝis al la reta epoko kaj novaj manieroj labori. Nuntempe UEA havas pli da dungitoj ol ĝi kapablas pagi. Ĉar nenio vere ŝanĝiĝis en ĝusta tempo, nun ĉio urĝas. Adaptiĝi en urĝaj cirkonstancoj kondukas al krizo. Ni devas provi pensi kaj agi racie, ne tro emocie. Mi ne estas fakulo pri administrado kaj komprenas la sentojn de multaj fronte al tiu krizo.
#000009
Kion vi ĝenerale opinias pri laboro de la elirantaj estraro kaj prezidanto?
#000014
– Estas malfacile taksi laboron de ofichavantoj se antaŭe oni ne klare priskribis farotan laborplanon. Post enpostenigo de nova prezidanto oni multe atendas, multe esperas... kaj poste konstatas ke miraklo ne okazis. Por ke tia situacio ne plu okazu necesas ne nur elekti elstarajn prezidanton kaj estraranojn, sed ankaŭ kaj ĉefe necesas ke la komitato difinu klaran laborplanon kun precizaj taskoj kaj regule ricevas/petas raporton, por kontroli, helpi kaj trovi solvojn kiam problemoj okazas.
#000015
Kvankam iom pli detala kontribuo ol tiu de Cid, oni ankoraù ne komprenas kiel la kandidatoj intencas refinanci la asocion kaj rekonstrui la fidon de la membraro. Mi senpacience atendas la kontribuon de la aliaj kandidatoj.
#000026